**Sami Laakkonen** (24. helmikuuta 1974 Varkaus) on uransa lopettanut suomalainen jääpalloilija. Hän pelasi aktiiviurallaan Suomen, Ruotsin ja Venäjän pääsarjoissa ja häntä pidetään yleisesti yhtenä kaikkien aikojen suomalaisjääpalloilijoista.

Ura
---

### Bandyliiga (1992-1997)

Laakkonen debytoi Bandyliigassa kaudella 1992-1993. Uran ensimmäiset liigakaudet olivat menestyksekkäitä. Yhteensä viiden kauden aikana WP-35:ssä Laakkonen voitti neljä Suomen mestaruutta ja yhden pronsin. 

### Ruotsin ja Venäjän pääsarjat (1997-2014)

Laakkonen siirtyi Ruotsin liigaan vuonna 1997, jossa hän pelasi vuoteen 2004 asti. Venäjän liigassa Laakkonen pelasi kaudet 2004-2014. Yhteensä Laakkonen pelasi 266 Venäjän Superliigan ottelua ja teki 447 maalia ja antoi 59 maalisyöttöä sekä 99 Venäjän Cup -ottelua, joissa teki 190 maalia ja antoi 33 syöttöä.. Kaudella 2010–2011 hän voitti Venäjän liigan maalikuninkuuden. 

### Bandyliiga (2014-2021)

Kesällä 2014 Sami Laakkonen siirtyi Suomen Bandyliigassa pelaavaan Akilles Bandyyn. Akilles-vuosina Laakkonen oli voittamassa kahta SM-hopeaa ja yhtä SM-pronssia. 

Hän on voittanut neljä Suomen-mestaruutta, kaksi Venäjän-mestaruutta ja kahdesti maailmancupin.

Laakkonen oli erinäisten vammojen vuoksi lähes puolitoista kautta mutta teki paluun kentälle helmikuussa 2019. 

Laakkonen päätti mittavan peliuransa 12.2.2021 WP-35:n kotiottelussa Mikkelin Kamppareita vastaan.

Hänet on valittu neljä kertaa Suomen parhaaksi jääpalloilijaksi.

Maajoukkueura
-------------

Laakkonen pelasi Suomen maajoukkueessa 122 maaottelua ja teki niissä 111 maalia. Hän oli voittamassa Suomen ainoaa MM-kultaa vuonna 2004 ja teki kisojen loppuottelussa Ruotsia vastaan Suomen 5–4-voittomaalin jatkoajalla. Lisäksi hän on saavuttanut kolme MM-hopeaa ja seitsemän MM-pronssia.

Yksityiselämä
-------------

Sami Laakkosen veli Lasse Laakkonen ja isä Seppo Laakkonen ovat myös jääpallon Suomen-mestareita ja maajoukkuepelaajia. Hänen poikansa Akseli Laakkonen nousi 16-vuotiaana syksyllä 2017 Porvoon Akilleksen edustusjoukkueeseen.

Saavutukset
-----------

**Seurajoukkueissa**

* SM-kultaa: 1993, 1994, 1995 ja 1996 (WP-35)
* SM-hopea: 2016, 2017 (Akilles)
* SM-pronssia: 1997 (WP-35), 2018 (Akilles)
* Suomen Cup: 1993 (WP-35), 2019 (Akilles)
* 2 Venäjän mestaruutta 2005 Arkangelin Vodnikin ja 2011 Dynamo Kazanin riveissä,
* 3 Venäjän mestaruushopeaa 2007 ja 2008 Krasnogorskin Zorkin sekä 2012 Dynamo Kazanin riveissä,
* Jääpallon maailmancup voitto: 2004 Vodnikin ja 2010 Dynamo Kazanin riveissä,
* Jääpallon Champions Cup voitto: 2009 Dynamo Kazanin riveissä.

**Maajoukkueessa**

* 1 maailmanmestaruuden vuonna 2004,
* 3 maailmanmestaruushopeaa vuonna 1999 ja 2011 ja 2016
* 7 maailmanmestaruuspronssia vuosina 1995, 1997, 2001, 2006, 2007, 2008 ja 2009.

**Henkilökohtaiset saavutukset**

* Vuoden jääpalloilija 2004, 2007, 2008 ja 2011
* Bandyliigan runkosarjan paras maalintekijä: 2014-2015 ja 2016-2017
* Venäjän Superliigan maalikuningas kaudella 2010-2011,
* Venäjän Superliigan kausittain valittuihin 22 parhaaseen pelaajaan kuuluva: 2008, 2009, 2012,
* Ruotsin pääsarjan – Allsvenskanin – toiseksi paras maalintekijä kaudella 2001–2002: 44 maalia.

Lähteet
-------

* Internet Bandy Database

### Viitteet

1. ↑  HEMSIDAN MÖTER SAMI LAAKKONEN - VILL SPELA I SAPA ARENA! *laget.se*.  6.12.2012. Viitattu 6.1.2015(ruotsiksi).
2. ↑  Zorki: Sami Laakkonen *zorky.ru*.  kevät 2009.  Arkistoitu 29.6.2016. Viitattu 6.1.2015(ruotsiksi).
3. ↑  Sami Laakkonen *rusbandy.ru*.  kevät 2014. Viitattu 6.1.2015(venäjäksi).
4. 1 2 3 4 5  Färdig, Jarmo: Laatuaikaa Porvoossa lasten kanssa.  *Helsingin Sanomat*, 3.2.2012, s. B12.
5. ↑  Jääpallotähti palaa Suomen liigaan 17 vuoden tauon jälkeen *HS.fi*.  24.6.2014. Viitattu 18.7.2014.
6. ↑   (Arkistoitu – Internet Archive)
7. ↑  Maaottelupelaajat « Suomen Jääpalloliitto *finbandy.fi*.  5.6.2014. Viitattu 18.7.2014.
8. ↑  Maaottelumaalit miehet ja naiset « Suomen Jääpalloliitto *finbandy.fi*.  5.6.2014. Viitattu 18.7.2014.
9. ↑  Siukonen, Markku; Rantala, Risto: *Kaikki urheilusta*, s. 471. Otava, 2006. ISBN 978-951-1-20841-9.
10. ↑  Nieminen, Antti: Isän ja pojan yhteinen pelikausi meni mönkään.  *Helsingin Sanomat*, 19.11.2017, s. A36.

  

Suomen joukkue – Jääpallon MM-kilpailut 2004
1 Pasi Hiekkanen |
2 Petteri Lampinen |
3 Ville Aaltonen |
4 Kimmo Huotelin |
5 Markus Hiukka |
6 Vesa Vuokila |
7 Sami Laakkonen |
8 Samuli Niskanen |
9 Ari Holopainen |
10 Janne Väkiparta |
11 Mikko Aarni |
12 Timo Oksanen |
13 Mika Mutikainen |
14 Jarno Väkiparta |
15 Marko Miinala |
16 Iivo Wegelius |
Valmentaja: Esko Tammilehto
Valmentaja: Timo Tiusanen

Suomen joukkue – Jääpallon MM-kilpailut 2013
Marko Herajärvi |
Kimmo Kyllönen ||
Petteri Lampinen |
Marko Laitinen |
Pekka Hiltunen |
Markus Hiukka |
Tomi Hauska |
Rolf Larsson |
Janne Hauska |
Mikko Rytkönen |
Markus Kumpuoja |
Antti Ekman |
Juho Liukkonen |
Samuli Helavuori |
Ville Aaltonen |
Ilari Moisala |
Sami Laakkonen |
Mikko Lukkarila ||
Päävalmentaja: Tommy Österberg